ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង**វីរុសបង្ករលាកសួតលើកូនក្មេង (RSV)** ។ វីរុស RSV ជាមេរោគមួយក្នុងចំណោមមេរោគដែលបង្កជំងឺផ្ដាសាយ។ វាក៏អាចបណ្តាលឱ្យមានការឆ្លងមេរោគផ្លូវដង្ហើម និងរលាកសួតផ្សេងទៀតផងដែរ។

ប្រសិនបើកូនរបស់លោកអ្នកមិនស្រួលខ្លួន​ខ្លាំងមិនអាចចូលរួមក្នុងសកម្មភាពធម្មតាបាន ពួកគេគួរតែសម្រាក​នៅផ្ទះ​ពី​សាលារៀន ឬមណ្ឌលថែទាំកុមារ។

# រោគសញ្ញា​

កុមារនិងមនុស្សពេញវ័យភាគច្រើននឹងជួបប្រទះរោគសញ្ញាផ្តាសាយទូទៅ។

ទារក​អាច​មាន​ការរលាក មិនចង់ញាំ​អាហារ​​ និង​ភាពល្ហិតល្ហៃ។ សូមទាក់ទងអ្នកផ្តល់សេវាថែទាំសុខភាពភ្លាមៗ ប្រសិនបើពួកគេមានការដកដង្ហើមញាប់​ ឬហត់នឿយ ឬប្រែពណ៌​ខៀវ​នៅ​ពេល​ដែលពួកគេក្អក ឬឈប់រយៈពេលខ្លី (ស្វាយបបូរមាត់ឬចុងអវៈយវៈ)។

កុមារដែលមានប្រព័ន្ធការពាររាងកាយចុះខ្សោយ កើតមិនគ្រប់ខែ ឬមានបញ្ហាបេះដូង ឬសួតអាចនឹងឈឺធ្ងន់ធ្ងរ។

# ការរាលដាល

មនុស្សម្នាក់អាចឆ្លងមុនពេលចេញរោគសញ្ញា។ អាច​ចំណាយ​ពេល​ដល់​ទៅ 8 សប្តាហ៍​ដើម្បី​ចេញរោគសញ្ញា​។ មេរោគឆ្លងតាមរយៈសំបោរចេញពីច្រមុះ ឬមាត់។ មេរោគអាចរស់នៅលើផ្ទៃវត្ថុបានច្រើនម៉ោង និង 30 នាទី ឬច្រើនជាងនេះនៅលើដៃ។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាពអាចធ្វើតេស្តរកវីរុស RSV ឬធ្វើរោគវិនិច្ឆ័យដោយផ្អែកលើរោគសញ្ញា។ ការឆ្លងវីរុស RSV ភាគច្រើនបាត់ទៅវិញដោយខ្លួនឯង។ ផ្តល់ការថ្នាក់ថ្នម​ និងប្រាកដថា ឱ្យកុមារផឹកទឹកឱ្យបានគ្រប់គ្រាន់។

សូមហៅទូរសព្ទទៅអ្នកផ្តល់សេវាថែទាំសុខភាពរបស់លោកអ្នក ប្រសិនបើកូនរបស់លោកអ្នកពិបាកដកដង្ហើម ផឹកទឹក​មិន​គ្រប់​គ្រាន់ ឬមានរោគសញ្ញាកាន់​តែធ្ងន់ធ្ងរ​។

# ការ​បង្ការ

អនាម័យដៃ​ល្អ​គឺជា​វិធី​ដ៏​ល្អ​បំផុត​ក្នុង​ការ​បង្ការការរីករាលដាលវីរុស RSV៖

* • លាងដៃរបស់លោកអ្នកឱ្យបានញឹកញាប់និងស្អាតល្អ ដោយប្រើ​សាប៊ូនិងទឹកក្ដៅឧណ្ហៗ ។
* • បង្រៀនកុមារឱ្យខ្ទប់​ពេល​​ក្អកនិង​កណ្តាស់​ ដោយ​ក្រដាស​ជូតមាត់ ឬ​កែងដៃ​របស់គេ។
* • បោះចោលក្រដាសជូតមាត់ បន្ទាប់ពីប្រើរួចម្តងៗ។
* • លាងដៃរបស់លោកអ្នកបន្ទាប់ពីប្រើក្រដាសជូតមាត់។
* • ជៀសវាង​ការប៉ះពាល់​ភ្នែក​ មាត់ និង​ច្រមុះរបស់ខ្លួន​។
* • ជារឿយៗ ធ្វើអនាម័យលើផ្ទៃដែលប៉ះញឹកញាប់។

• មនុស្សចាស់ ទារកអាយុ 8 ខែ ឬក្មេងជាងនេះ និងក្មេងដែល​ទើបចេះដើរតេះតះ​ដែល​មានស្ថានភាពរ៉ាំរ៉ៃ​មួយ​ចំនួន​ គួរតែ​ទទួល​​វ៉ាក់សាំង RSV ។ • ទាក់ទងអ្នកផ្តល់សេវាថែទាំសុខភាពរបស់លោកអ្នកដើម្បីទទួល​បាន​ព័ត៌មានបន្ថែមអំពីវ៉ាក់សាំង RSV ។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។